เรื่องร้องเรียน (ร้องเรียน,คลอง,น้ำท่วม,ถนน,สอบถาม) วันที่ 2023-10-11 08:45:02 — แขวงรองเมือง เขตปทุมวัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043222 

ขอให้ปรับปรุงระบบการให้บริการของสำนักงานเขตปทุมวัน กรณีเกี่ยวกับการดูแลประชาชนในเรื่องการแก้ไขปัญหาน้ำท่วม บริเวณคอนโด The nest. เพลินจิต ซอยนายเลิศ ถนนวิทยุ แขวงลุมพินี เขตปทุมวัน กรุงเทพมหานคร เนื่องจากผู้ร้องแจ้งว่าในพื้นที่มีฝนตกแต่หน่วยงานในพื้นที่ปล่อยปละละเลยไม่เข้าไปดำเนินการดูแลประชาชนในเรื่องการแก้ไขปัญหาน้ำท่วมและไม่นำเครื่องสูบน้ำเข้าไปสูบน้ำให้กับประชาชน ทั้งที่โดยปกติจะมีเครื่องสูบน้ำเมื่อไม่มีการดำเนินการทำให้น้ำเอ่อล้นและท่วมอย่างรวดเร็วจนน้ำเข้ามาท่วมลิฟต์ของคอนโดฯ ท่วมจานบิน และท่วมรถยนต์ และปัจจุบัน (วันที่ 11 ตุลาคม 2566) มีน้ำท่วมขังอยู่ในลิฟต์สูงประมาณ 5 เซนติเมตร ดังนั้นเมื่อวันที่ 3 ตุลาคม 2566 ผู้ร้องได้โทรศัพท์ติดต่อไปยังศูนย์รับแจ้งทุกข์กรุงเทพมหานคร หมายเลขสายด่วน 1555 เพื่อร้องขอให้หน่วยงานที่เกี่ยวข้องเข้ามาดำเนินแก้ไขปัญหาดังกล่าวให้ ซึ่งมีเจ้าหน้าที่ (ไม่ระบุรายละเอียดเจ้าหน้าที่) ได้รับเรื่องให้กับผู้ร้องเรียบร้อยแล้วและได้ดำเนินการแจ้งเรื่องไปยังสำนักการระบายน้ำให้เรียบร้อยแล้ว แต่เมื่อวันจันทร์ที่ 9 ตุลาคม 2566 ผู้ร้องได้โทรศัพท์ติดต่อไปยังสำนักการระบายน้ำเจ้าหน้าที่เพศชายชื่อคุณสถาพร (เป็นเพียงการกล่าวอ้างเท่านั้น) ได้แจ้งว่าทางสำนักงานฯ มีแต่เครื่องสูบใหญ่แต่จะทำการประสานงานไปยังหน่วยงานที่เกี่ยวข้องให้เข้าไปดำเนินการแก้ไขให้ ซึ่งผู้ร้องมองว่าส่วนงานที่เกี่ยวข้องที่ทางสำนักงานฯ จะประสานไปคือสำนักงานเขตปทุมวันเพราะพื้นที่ดังกล่าวอยู่ในความรับผิดชอบของสำนักงานเขตปทุมวัน แต่ปรากฏว่าสำนักงานเขตปทุมวันก็ไร้การตอบรับใดๆ ไม่ได้เข้ามาดำเนินการแก้ไขปัญหาให้แต่อย่างใด และผู้ร้องได้ติดต่อกลับไปที่ศูนย์รับแจ้งทุกข์กรุงเทพมหานคร หมายเลขสายด่วน 1555 อีกครั้งเพื่อสอบถามเรื่องดังกล่าวเจ้าหน้าที่แจ้งว่าทางศูนย์ก็ได้แจ้งเรื่องไปแล้วแต่ไม่สามารถเข้าไปบังคับสำนักงานเขตปทุมวันได้ ซึ่งผู้ร้องได้โทรศัพท์ติดต่อไปยังศูนย์รับแจ้งทุกข์กรุงเทพมหานคร หมายเลขสายด่วน 1555 ทั้งหมดจำนวน 4 ครั้ง โดยผู้ไม่สามารถระบุชื่อเจ้าหน้าที่ที่ได้พูดคุยกันในแต่ละครั้งได้ แต่ทราบแค่ชื่อของเจ้าหน้าที่ที่คุยกันครั้งที่3 เท่านั้นเป็นเจ้าหน้าที่เพศชายชื่อคุณพลากร (เป็นเพียงการกล่าวอ้างเท่านั้น) จากกรณีดังกล่าวผู้ร้องเกรงว่าถ้าปล่อยไว้ล่าช้าไม่เข้ามาดำเนินการการแก้ไขจะทำให้น้ำเน่าเสียและมีกลิ่นเหม็น ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องปรับปรุงระบบการให้บริการของสำนักงานเขตปทุมวัน และให้เร่งเข้าไปดำเนินการแก้ไข เพื่อบรรเทาความเดือดร้อนของผู้ร้องและประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata